رہبر معظم انقلاب اسلامی نے قیدیوں کی سزاؤں میں کمی اور عفو کی درخواست مظور کی

رہبر معظم انقلاب اسلامی نے عید سعید فطر کی مناسبت سے سزا پانے والے ۳۷۲۱ قیدیوں کی سزاؤں میں کمی اور عفو کی درخواست منظور کی ہے۔

خبر کا کوڈ: ۴۴۲۸۰۹

تاریخ: ۲۴ مرداد ۲۰۲۰ - ۱۳:۱۳

رسا نیوز ایجنسی کی رپورٹ کے مطابق رہبر معظم انقلاب اسلامی حضرت آیت اللہ العظمی خامنہ ای نے عید سعید فطر کی مناسبت سےعام عدالتوں، انقلاب اسلامی عدالتوں ، فوجی اور خصوصی عدالتوں سے سزا پانے والے ۳۷۲۱ قیدیوں کی سزاؤں میں کمی اور عفو کی درخواست منظور کی ہے۔

عدلیہ کے سربراہ حجت الاسلام والمسلمین سید ابراہیم رئیسی نے عید سعید فطر کی مناسبت سے رہبر معظم انقلاب اسلامی کے نام ایک خط میں درخواست کی تھی کہ قیدیوں کی سزاؤں میں کمی اور بخشش سے متعلق مرکزی کمیشن نے ۳۷۲۱ قیدیوں کو سزاؤں میں کمی اور بخشش کا مستحق قراردیا ہے ۔

رہبر معظم انقلاب اسلامی نے بنیادی آئین کی دفعہ ۱۱۰ کی شق ۱۱ کے تحت اس درخواست کو منظور کرلیا۔